કેટરીના કૈફે એ વાત સપનામાં પણ વિચારી ન હતી કે બોક્સ ઓફિસ પર ‘બાર બાર દેખો’ ફિલ્મની આવી દુર્દશા થશે. તેણે ફિલ્મના પ્રમોશનમાં પણ પોતાનો જીવ રેડી દીધો હતો. તેણે ખૂબ જ દુઆઓ પણ માગી હતી, પરંતુ ફિલ્મ પર ન તો પ્રમોશનની કોઇ અસર દેખાઇ, ન તો દુઆઓની. દર્શકોએ આ ફિલ્મને સંપૂર્ણ રીતે નકારી દીધી. બીજી તરફ ફિલ્મ સમીક્ષકોએ પણ ફિલ્મની ખૂબ જ ટીકાઓ કરી. સમીક્ષકો અને દર્શકોના ઠંડા રિસ્પોન્સની સાથે-સાથે સોશિયલ મીડિયા પર ફિલ્મનો એક પબ્લિક રિવ્યૂ વાઇરલ થયો, જેમાં લોકો ફિલ્મ મેકર અને ડિરેક્ટરની ટીકાઓ કરતા હતા. કેટલાકે એમ પણ કહ્યું કે કેટરીનાની કરિયરની આ સૌથી ખરાબ ફિલ્મ છે.